Rikunarita-ORG/Wikinium huggingface dataset:
# Representanthuset i USA

|  |
| --- |
| Representanthuset i USA United States House of Representatives |
|  |
|  |
| Struktur |
|  |
| Politiske grupper | **Fleirtal (233) Demokratane (233)

**Mindretal (197) Republikanarane (197)

**Andre (1) Sjølvstendig (1)

**Ledig (4) Ledig (4)
 |
|  |
| Nettstad |
|  |

**Representanthuset i USA** (engelsk *United States House of Representatives*) er det eine av dei to kammera i den riksdekkjande lovgjevande forsamlinga i USA, Kongressen. Det andre er Senatet. Delstatane er representerte i tråd med folketalet deira, men kvar delstat er garantert minst éin representant. Per i dag har den mest folkerike staten, California, 53 representantar, medan talet på representantar med røysterett er sett til 435.

Kvar representant tener i ein toårsperiode. Mange kommentatorar meiner at dette gjer at arbeidet i Representanthuset vert sabotert av den nærast kontinuerlege valkampprosessen alle representantane som ynskjer attval må gjennom.

Leiaren for Representanthuset er den såkalla talaren, som til eikvar tid vert vald av og frå representantgruppa til det største partiet.

Representantane til dette huset vert i regelen valde frå mindre valdistrikt enn dei som gjeld for senatrepresentantane (eit gjennomsnittstal frå 2007 ligg på 693.000). Somme meiner at dette gjer at Representanthuset vert dominert av partipolitikk.

Representanthuset har somme fullmakter som berre det har, mellom anna til å endra skattelovverket, trekkja folkevalde for riksretten og velja presidenten i situasjonar der valmennene ikkje kan einast om ein vinnar.

## Talarar

Den noverande talaren i Representanthuset er Nancy Pelosi, ein demokrat som har hatt stillinga sidan januar 2019.

Blant andre som har vore talar er:

* Paul Ryan (frå oktober 2015)
* John Boehner, republikansk representant for delstaten Ohio (frå januar 2011)
* Nancy Pelosi (frå januar 2007)
* Dennis Hastert
* Newt Gingrich
* Tom Foley
* Jim Wright
* Tip O'Neill (d. 1994)
* John W. McCormack
* Sam Rayburn

## Kjelder
# Hardcore punk

|  |
| --- |
| Punkrock |
|  |
|  |
| Stilmessig opphav | Rock and roll Rockabilly Garagerock Frat-rock Psykedelisk rock Pub rock Glamrock |
| Kulturelt opphav | Midten av 1970-åra i USA, Storbritannia og Australia |
| Typiske instrument | Vokal • Gitar • Bass • Trommer • stundom andre instrument. |
| Avleidde former | New Wave • Post-punk • Alternativ rock |
| Undersjangrar |
| Anarcho-punk • Kunstpunk • Kristen punk • Emo • Garagepunk • Gotisk rock • Glampunk • Hardcore • Horror punk • Nazi punk • Oi! • Riot Grrrl • Skate punk |
| Blandingssjangrar |
| 2 Tone • Anti-folk • Avant-punk • Keltisk punk • Chicano punk • Cowpunk • Deathrock • Folkpunk • Gælisk punk • Signøyerpunk • Poppunk • Psychobilly • Punkblues • Punkjazz • Ska-punk |
| Andre emne |
| Pønk • protopunk • Pønkmote • Pønkkultur |

**Hardcore** er ein subsjanger av punk. Musikkstilen kan skildrast som ein hardare og meir brutal versjon av punk.

## Historie

Opphaveeg viste hardcore til «den harde kjerne med punkarar» (the hard core of punks). Altså dei punkarane som «gidda å gjere noko sjølv», dei som tok ansvar for å gje ut plater sjølv, sette opp konsertar, gje ut fanziner, og dei som blei igjen i miljøet etter at 1977-punken hadde mista medias interesse. Musikken kan karakteriserast ved eit hardt, gitardrive lydbilete med ein ropande eller nesten skrikande vokal. Sjangeren sitt namn blei popularisert gjennom canadiske DOA sitt album frå 1981 «Hardcore '81». Men engelske Discharge og amerikanske Bad Brains vert rekna for å vere pionerane.

Det norske bandet *Kvelertak* vert rekna som eit hardcore band.
# Iktyologi

Verket *Ichthyologia* frå 1738 var hovudverket til Petrus Artedi, iktyologien sin far**Iktyologi** (av gresk *ιχθύς*, *ichthys*, ’fisk’) er vitskapen som studerer fisk. Vitskapen er ein del av zoologien, og er spesielt retta mot grunnleggande studium av den biologiske systematikken til fiskane, i tillegg til morfologien, biogeografien, åtferda og økologien deira. Det finst om lag 25 000 beskrivne artar fisk i verda i dag, og rundt 250 nye vert registrert årleg.

Den svenske biologen Petrus Artedi, som var ein av Carl von Linné sine studentar, er rekna som grunnleggar av iktyologien gjennom sitt verk *Ichthyologia* frå 1738.

Sidan fisk lever i vatn er iktyologien nært forbunden med marinbiologien og limnologien.
# EYE Film Instituut Nederland

|  |
| --- |
| EYE Film Instituut Nederland |
|  |
|  |
| Adresse | IJ Promenade 1, 1031 KT Amsterdam, IJpromenade 1 |
| Stad | Amsterdam |
|  EYE Film Instituut Nederland ﻿ / ﻿ |

**EYE Film Instituut Nederland** er eit senter for kinomatografi i Amsterdam i Nederland, teikna av dei austerrikske arkitektane Roman Delugan og Elke Delugan-Meissl. Bygget ligg på andre sida av Centraal Station, på nordsida av IJ, i distriktet Overhoeks. Det vart offisielt opna av dronning Beatrix av Nederland 4. april 2012.

EYE har fire filmsalar og ein utstillingshall på 1 200 kvadratmeter. et er òg eit rom for pedagogiske aktivitetar, ein filmlab, ein butikk og ein café-restaurant med terrasse.

## Kjelder

* *Denne artikkelen bygger på «EYE Film Instituut Nederland» frå Wikipedia på nederlandsk, den 29. april 2013.*
# God Bless America

|  |
| --- |
| **God Bless America** Song |
|  |
| **Utgjeve** | 1918, 1938 (ny utgåve) |
| **Sjanger** | Patriotisk song |
| **Komponist** | Irving Berlin |
| **Tekstforfattar** | Irving Berlin |
| Låtskrivar(ar) | Irving Berlin |

«**God Bless America**» er ein amerikansk patriotisk song skriven av Irving Berlin i 1918 og endra av han sjølv i 1938. Den seinare versjonen har blitt spelt inn av mellom andre Kate Smith, og vorte signatursongen hennar.

«God Bless America» har form som ei bøn (introteksten «as we raise our voices, in a solemn prayer») for Guds velsigning og fred for nasjonen («...stand beside her and guide her through the night...»).

## Historie

Irving Berlin skreiv songen i 1918 medan han tente i den amerikanske hæren ved Camp Upton i Yaphank i New York, men meinte at han ikkje passa inn i revyen kalla *Yip Yip Yaphank*, og la han til side. Teksten på den tida inneheldt linja «Make her victorious on land and foam, God bless America..». og «Stand beside her and guide her *to the right* with the light from above".

Musikkritkaren Jody Rosen seier at ein jødisk humorsong, «When Mose with His Nose Leads the Band», inneheld seks tonar som er «lett gjenkjenneleg som opninga av «God Bless America». Han tolka dette som eit døme på at Berlin pleidde å bruke ting frå songar han halvvegs hugsa i sine eigne songar. Berlin, som var fødd Israel Baline, hadde sjølv skrive fleire jødiske humorsongar.

Kate Smith, 1930-åra
I 1938, då Adolf Hitler hadde makta, følte Berlin, som var jøde og førstegenerasjons europeisk innvandrar, at det var på tide å endre songen til ein «fredssong», og han vart sungen av Kate Smith på radioshowet hennar. Berlin hadde gjort nokre små endringar og sidan «to the right» kunne tolkast som eit kall for den politiske høgresida, endra han dette til «through the night». Han innførte òg ein introduksjon som i dag er sjeldan å høyre, men som Smith alltid brukte: «While the storm clouds gather far across the sea / Let us swear allegiance to a land that's free / Let us all be grateful for a land so fair, / As we raise our stemmer in a solemn prayer.»

Woody Guthrie kritiserte songen, som han rekna for å vere urealistisk og sjølvtilfreds, og i 1940 skreiv han «This Land Is Your Land», som opphavleg hadde tittelen «God Blessed America For Me», som eit svar. Antisemittiske grupper, som Ku Klux Klan, protesterte òg mot songen, fordi han var skriven av ein jøde.

I 1943 vart Smith-utgåva nytta i den patriotiske musikalen *This is the Army* i lag med andre av Berlin sine songar.

## Kjelder

* *Denne artikkelen bygger på «God Bless America» frå Wikipedia på engelsk, den 31. mai 2014.*
	+ *Wikipedia på engelsk oppgav desse kjeldene:*
* Kashkowitz, Sheryl. *God Bless Ameria: The Surprising History of an Iconic Song*. Oxford Univ. Press, 2013, ISBN 978-0-19-991977-2

## Bakgrunnsstoff

* Project:GBA Arkivert 2012-09-01 ved Wayback Machine. - samlign av innspelingar av “God Bless America”
* Library of Congress med meir informasjon og bilete av manuskript
* Kate Smith syng God Bless America på YouTube
# Narr

Narren Triboulet ved hoffet til Ludvig XII av Frankrike.
**Narr** var ein person som i mellomalderen var tilsett ved kongelege eller fyrstelege hoff og som hadde som oppgåve å finna på tåpelege sprell for å mora kongen og dei andre ved hoffet.

## Historie

Dei eldste døma på hoffnarrar stammar frå det gamle Egypt. Narreskikken var utbreidd i Europa og Asia, og er i europeisk samanheng særleg knytt til mellomalderen og renessansen. Den typiske narreutsjånaden med fleirfarga drakt og hatt eller hette med bjøller og eseløyre, hanekam eller hanehovud, stammar frå mellomalderen.
Ordninga varte ved til 1700-talet, og noko lenger i Russland og Italia.

## Galleri

* Allegorien ‘Narreskipet’ måla av Hieronymus Bosch kring 1495.
* Radering frå 1800-talet som viser Will Summers, hoffnarren til kong Henrik VIII av England.
* *Der Schalcksnarr* («tøysenarr»), tresnitt frå Jost Amman si *Ständebuch* (1568). Narren har narredrakt og narresepter.
* Den spanske hoffnarren Sebastián de Morra måla av Diego Rodríguez de Silva y Velázquez i 1636.
* Jokeren i spelkort har sidan 1890-talet vore pryda med ein hoffnarr med hetteforma narrelue.

## Sjå òg

* Gjøglar
* Klovn
* Komikar
* Narrespel

## Kjelder
# The Star-Spangled Banner

«The Star-Spangled Banner» frå 1814, den første trykksaken der orda og notene blei kombinerte.
«The Star-Spangled Banner» framført av Margaret Woodrow Wilson i 1915.
«The Star-Spangled Banner» framført av «Fred Waring and His Pennsylvanians» i 1942
**«The Star-Spangled Banner»** er nasjonalsongen i USA. Songen er vigd det amerikanske flagget, eit svært viktig nasjonalt symbol i landet.

Teksten blei skriven i 1814 av advokaten og amatørdiktaren Francis Scott Key, etter at han hadde sett det britiske bombardementet av Fort McHenry i Baltimore under 1812-krigen. Det blei sett til melodien til ei kjend engelsk drikkevise, «To Anacreon in Heaven», og blei ein populær patriotisk song. Først den 3. mars 1931 blei «The Star-Spangled Banner» den offisielle nasjonalsongen for USA, etter eit vedtak i den amerikanske kongressen.

I dei fleste høve syng ein berre det fyrste verset av songen.

## Tekst

|  |  |
| --- | --- |
| **1.** | *Norsk omsetjing* |
|
Oh, say can you see, by the dawn's early light,
that so proudly we hailed at the twilight's last gleaming?
Whose broad stripes and bright stars, through the perilous fight,
O'er the ramparts we watched, were so gallantly streaming?
And the rockets' red glare, the bombs bursting in air,
Gave proof through the night that our flag was still there.
O say, does that Star-Spangled Banner yet wave
O'er the land of the free and the home of the brave? |
Å sei, kan du sjå, i morgongrylyset
det me helsa så stolt, sist i gårkveldens skyming?
Stripe brei, stjerne klår, som me såg under eld
over stokkar i strid, koss dei strøymde så vakkert?
Og rakettgløden raud, bombesmella i lufta,
gav prov gjennom natta om at flagget vårt var der.
Å sei, bølgjer stjernedryss-flagget endå
for eit land som er fritt, for det modige folk? |

2.

On the shore, dimly seen through the mists of the deep,
Where the foe's haughty host in dread silence reposes,
What is that which the breeze, o'er the towering steep,
As it fitfully blows, now conceals, now discloses?
Now it catches the gleam of the morning's first beam,
In full glory reflected now shines on the stream:
Tis the Star-Spangled Banner! O long may it wave
O'er the land of the free and the home of the brave.
3.

Oh! thus be it ever, when freemen shall stand
Between their loved homes and the war's desolation!
Blest with victory and peace, may the heaven-rescued land
Praise the Power that hath made and preserved us a nation.
Then conquer we must, when our cause it is just,
And this be our motto: «In God is our trust».
And the Star-Spangled Banner forever shall wave
O'er the land of the free and the home of the brave!
# Bordun

Borduntone spelt på ein didgeribone.
**Bordun** eller **borduntone** er ein tone som ikkje endrar seg, som kling med i – og understøtter – forløpet til ein melodi.

Verknaden oppnår ein til dømes med ein resonansstreng (på strykeinstrument) eller ei basspipe på ei skotsk sekkepipe.
I strupesong skaper songaren ein djup bordun med overtonar ved å endra munnhola.

Notar til opninga av *Rhingullet*.
Eit kjent døme på bordun i klassisk musikkhistorie er Wagner sin bruk av borduntone i innleiinga til *Rhingullet*.

**Bordun** vert òg nytta om ei djup orgelstemme, eit gedacktregister.

## Kjelder

* *Denne artikkelen bygger på «Bordun» frå Wikipedia på bokmål, den 24. mars 2013.*
# Nordstatane

Kart over USA med Nordstatane i blått
**Nordstatane** er det vanlege namnet på den delen av USA under den amerikanske borgarkrigen, som bestod av dei nordlege statane som ikkje var med i Confederate States of America. Det bestod av 23 statar i alt.

Før krigen hadde det vore vanleg å referere til heile landet som **United States**, Dei sameinte statane, og sidan det var i nordstatane administrasjonen og størsteparten av folkesetnaden var då Konføderasjonen braut ut, fall det naturleg at det var nordstatane som vart «Unionen».

## Unionsstatane

* California
* Connecticut
* Delaware
* Illinois
* Indiana
* Iowa
* Kansas
* Kentucky
* Maine
* Maryland
* Massachusetts
* Michigan
* Minnesota
* Missouri
* Nevada
* New Hampshire
* New Jersey
* New York
* Ohio
* Oregon
* Pennsylvania
* Rhode Island
* Vermont
* West Virginia
* Wisconsin
# Columbia University

|  |
| --- |
| Columbia University |
|  |
|  |
|  |
| Motto | In lumine Tuo videbimus lumen |
| Grunnlagt | 25. mai 1754 |
| Stad | Manhattan |
| Studentar | 33 413 (oktober 2019) |
| Tilsette | 20 861 (september 2020) |
| Medlemskap | Digital Library Federation, LIGO Scientific Collaboration, Center for Research Libraries |
| Nettstad |  (engelsk) |
|  Columbia University ﻿ / ﻿ |

«College Walk» er hovudvegen på universitetsområdet.
**Columbia University** (opphavleg *King's College*) er eit privat (stifting) amerikansk universitet. Det er ein av dei eldste institusjonane for høgare utdanning i USA, skipa i New York i 1754. Det står i 2008 på tiandeplassen globalt på *Times* si liste over dei beste universiteta i verda. Columbia er eitt av dei såkalla Ivy League-universiteta.

## Fotnotar

## Bakgrunnsstoff

 Commons har multimedium som gjeld: **Columbia University Offisiell nettstad
# Monroedoktrinen

President James Monroe
**Monroedoktrinen** var eit amerikansk politisk prinsipp, introdusert av president James Monroe 2. desember 1823 i si *State of the Union*-tale til den amerikanske kongressen. Doktrina var skriven av utanriksminister og seinare president John Quincy Adams og slo fast at USA ikkje ville tillate europeiske makter å kolonisere eller gripe inn i statar i Nord- eller Sør-Amerika. Det skulle ikkje lenger vere tillate for europeiske makter å kolonisere område på den vestlege halvkula og USA skulle ikkje kunne gjere tilsvarande overfor europeiske land.

Doktrinen vart lansert i ei tid då mange latinamerikanske land stod på randen til å bli sjølvstendige frå Spania, og USA ønskte å unngå at andre europeiske land skulle overta desse koloniane. Det var likevel Russland sine krav på det nordvestlege Nord-Amerika, som var hovudgrunnen, og doktrinen hindra russiske skip i å gå inn i vestkysten.

## Kjelder

* *Denne artikkelen bygger på «Monroedoktrinen» frå Wikipedia på bokmål, den 10. desember 2009.*
# Koppar

*For metallet, sjå kopar. For behaldaren, sjå kopp.*
Gut med koppar.
**Koppar**, **poke** eller **småpoke** (*variola*) er ein svært smittsam og farleg virussjukdom hos menneske. Ein reknar at mellom 20 og 60 % av dei som vert smitta døyr av sjukdomen. Mange overlevande vert blinde på eitt eller begge augo grunna infeksjonar i hornhinnene. Inkubasjonstida er på 8–15 dagar. Første teikn på smitte er feber, så utslett som endrar seg gradvis til veskefylte blemmer (koppar). Mest alle får tydelege arr på huda etter at sjukdomen er lækt.

Ein trur at koppar tok livet av mellom 300 og 500 millionar menneske i det 20. hundreåret. Så seint som i 1967 rekna Verdas helseorganisasjon at 15 millionar menneske vart smitta, og to millionar døydde.
Etter ein vaksinasjonskampanje med godt utfall, vart det siste utbrotet av sjukdommen registert i 1977 i Somalia, og sjukdommen vart erklært utrydda av Verdas helseorganisasjon i 1979. Koppeviruset vert lagra hos styresmakter i Sambandsstatane og Russland.

## Kjelder

* Wikipedia-artikkelen «kopper» på bokmål

## Bakgrunnsstoff

 Commons har multimedium som gjeld: **Koppar**
# Calvin Coolidge

|  |
| --- |
| Calvin Coolidge |
|  |
|  |
| Fødd | John Calvin Coolidge II 4. juli 1872 Plymouth Notch |
| Død | 5. januar 1933 (60 år) |
| Statsborgar av | USA |
| Parti | Det republikanske partiet |
| Religion | protestantisme |
| Yrke | politikar, advokat, statsmann, sjølvbiograf, jurist |
| Utdanna ved | Amherst College St. Johnsbury Academy |
| Mor | Victoria Josephine Moor |
| Far | John Calvin Coolidge Sr. |
| Ektefelle | Grace Coolidge |
| Barn | John Coolidge, Calvin Coolidge, Jr. |
| Verv | President i USA 1923-1929 |
| Føregangar | Warren G. Harding |
| Etterfylgjar | Herbert Hoover |
| Alle verv | * President i USA (1923–1929)
* member of the Massachusetts House of Representatives (1907–1908)
* Governor of Massachusetts (1919–1921)
* Visepresident i USA (1921–1923)
* President of the Massachusetts Senate (1914–1915)
* member of the State Senate of Massachusetts (1912–1915)
* Lieutenant Governor of Massachusetts (1916–1919)
* member of the State Senate of Massachusetts
* member of the State Senate of Massachusetts
* member of the State Senate of Massachusetts
* member of the State Senate of Massachusetts
* member of the Massachusetts House of Representatives
* Mayor of Northampton, Massachusetts (1910–1912)
 |

**John Calvin Coolidge II** (4. juli 1872–5. januar 1933) var ein USA-amerikansk politikar som var president i USA frå 1923 til 1929. Han tilhøyrde Det republikanske partiet og stod for ein økonomisk liberalistisk politikk.

Coolidge var nummer 30 i rekkja over presidentar. Han var nummer 29 i rekkje over visepresidentar i USA frå 1921 til 1923. Då president Warren G. Harding døydde, vart Coolidge president. Coolidge vann presidentvalet i 1924. Han stilte ikkje som kandidat ved presidentvalet i 1928.

## Kjelder
# Albert Abraham Michelson

|  |
| --- |
| Albert Abraham Michelson |
|  Albert Abraham Michelson |
|  |
| Fødd | 19. desember 1852 Strzelno i Kongeriket Preussen |
| Død | 9. mai 1931 (78 år) Pasadena, California |
| Nasjonalitet | Amerikansk |
| Område | Fysikk |
| Yrke | fysikar, offiser, universitetslærar |
| Institusjonar | Case Western Reserve University University of Chicago Clark University |
| Alma mater | United States Naval Academy Universitetet i Berlin |
| Doktorgradsrettleiar | Hermann Helmholtz |
| Doktorgradsstudentar | Robert Millikan |
| Utmerkingar | Nobelprisen i fysikk (1907) Copleymedaljen (1907) Royal Astronomical Societys gullmedalje (1923) |
| Ektefelle | Margaret Hemingway, Edna Stanton |
| Barn | Dorothy Michelson |
| Medlem | Royal Society Det sovjetiske vitskapsakademiet Kungliga Vetenskapsakademien American Academy of Arts and Sciences Det russiske vitskapsakademiet American Philosophical Society American Association for the Advancement of Science American Physical Society Det franske vitskapsakademiet Accademia Nazionale delle Scienze detta dei XL National Academy of Sciences Accademia delle Scienze di Torino Accademia Nazionale dei Lincei |
| **Merknader**  |

Nobelprisen i fysikk

1907

**Albert Abraham Michelson** (19. desember 1852–9. mai 1931) var ein amerikansk fysikar fødd i dåverande Strelno i Preussen (no Strzelno i Polen)

Han vart utdanna i marinen og var instruktør ved US Naval Academy før han vart tilknytt Nautical Almanac Office til 1883. Tidleg i 1880-åra studerte han ved universiteta i Berlin, Heidelberg og Paris og vart professor i fysikk i Cleveland i Ohio i 1883, i Worcester i Massachusetts i 1890 og ved det nye Chicago University frå 1892. I 1925 slutta han som professor for å arbeide ved Mount Wilson Observatory i Pasadena. Medan han var i Berlin klarte Michelson å måle lyssnøggleiken særs nøyaktig. I 1881 fann han opp eit interferometer og nytta dette i eit forsøk der han viste at lyssnøggleiken målt i forhold til jorda var uavhengig av snøggleiken til jorda.

Han fekk i oppdrag av Den internasjonale komiteen for mål og vekt i å avgjere lengda av den internasonale meterprototypen i Paris i forhold til bølgjelengda av lys frå kadmium. I 1920 fann han ved hjelp av instrumenta sine diameteren til stjerna Betelgeuse, noko han var den første til å klare nøyaktig.

I 1907 fekk han Nobelprisen i fysikk for dei optiske presisjonsinstrumenta sine og dei meteorologiske undersøkingane som vart utført ved hjelp av desse. I 1911 vart han aresdoktor ved Universitetet i Oslo.

## Prisar (utval)

* 1923 – Royal Astronomical Societys gullmedalje
* 1907 – Copleymedaljen
* 1907 – Nobelprisen i fysikk

## Kjelder

* «Albert Abraham Michelson». *Store norske leksikon*. 17. februar 2012.
# Menneskerase

**Menneskerasar** er forsøk på å dela menneske inn i nokre få ulike grupper på biologisk grunnlag, som regel fysiske trekk. Det å dela menneskearta inn i rasar blei vanleg innan vitskapen på 1800-talet, men blei gradvis forkasta i løpet av 1900-talet, både fordi ein ikkje lett kunne fastslå rasar på noko objektivt grunnlag, og på grunn av historiske røynsler med raseorientert politikk og eugenikk. Omgrepet blir framleis brukt i fleire land, men viser då som oftast til kulturelt fastsette grupper (til dømes sørasiatar, afroamerikanarar eller nordmenn). På norsk bruker ein gjerne det mindre lada ordet etnisitet for denne tydinga av rase.
# It Ain't Necessarily So

|  |
| --- |
| It Ain't Necessarily So Singel av Cher & Larry Adler frå albumet *The Glory of Gershwin* |
|  |
| B-side |
«I'll Build a Stairway to Paradise» «The Gettysburgh Address» |
| **Språk** | engelsk |
| **Utgjeve** | 1994 |
| **Innspelt** | 1994 |
| **Sjanger** | Pop |
| **Lengd** | 4:12 |
| **Selskap** | Mercury Records |
| **Komponist** | George Gershwin |
| **Tekstforfattar** | Ira Gershwin, DuBose Heyward, Dorothy Heyward |
| Låtskrivar(ar) | George Gershwin, Ira Gershwin |
| **Produsent** | George Martin |
| Cher-kronologi  |
| «I Got You Babe» (1993) | *It Ain't Necessarily So* | «Love Can Build a Bridge» (1995)

 |

«**It Ain't Necessarily So**» er ein song med musikk av George Gershwin og tekst av Ira Gershwin. Songen kjem frå Gershwin-operaen *Porgy and Bess* (1935) der han vert sungen av rollefiguren Sportin' Life, ein dophandlar, som uttrykker tvil om fleire av utsegnene i Bibelen.

Sportin' Life vart spelt av John W. Bubbles. Andre kjende personar som har spelt rolla er Cab Calloway på scenen og Sammy Davis, Jr. i filmen frå 1959.

Songen er spelt inn mange gonger i moderne tid. Han vart ein stor hit i 1965 for songaren Normie Rowe, og var med på debutalbumet til The Moody Blues, *The Magnificent Moodies* frå 1965. Han vart òg spelt av The Honeycombs, Bronski Beat i 1984, Cher i 1994, og Jamie Cullum i 2002, og av Aretha Franklin og Bobby Darin i 1959 på albumet *That's All*. Aretha spelte òg inn songen for albumet sitt *Aretha (with the Ray Bryant Combo)*. Sting spelte òg ein versjon av songen. Brian Wilson spelte songen i 2010 for albumet *Brian Wilson Reimagines Gershwin*.

## Kjelder

* *Denne artikkelen bygger på «It Ain't Necessarily So» frå Wikipedia på engelsk, den 4. mai 2012.*
	+ *Wikipedia på engelsk oppgav desse kjeldene:*